Guterres ya tattauna da Sarraj ta wayar tarho | TRT Hausa
Guterres ya tattauna...
Guterres ya tattauna da Sarraj ta wayar tarho
Sakatare Janar na Majalisar Dinkin Duniya Antonio Guterres ya tattauna ta wayar tarho da Firaministan Libiya Fayyaz Al-Sarraj.
Sanarwar da aka fitar daga ofishin yada labarai na Majalisar ta ce a yayin tattaunawar, Sarraj ya sake jaddada alkawarinsu na kawo sauyin siyasa a Libiya, warware rikicin kasar da kuma batun gudanar da zabe.
Sanarwar ta ce Shugabannin 2 sun kuma tattauna kan ya kamata a sake bude rijiyoyin man fetur na Libiya da aka rufe, kuma Guterres ya bayana bakin cikinsa game da kaburburan da aka samu an binne mutane da dama a cikinsu a yankin Terhune na Libiya, sannan a shirye suke da su taimakawa kasar don yaki da anobar Corona (Covid-19).
Kakakin Sakatare Janar na Majalisar Dinkin Duniya Stephane Dujarric, a yayin taron manema labarai da yake gudanarwa a kowacce rana ya bayyana cewar Guterres ya kuma tattauna ta wayar tarho da dan tawaye kuma dan juyin mulki Haftar Khalifa da ke gabashin Libiya.
Tag: #Libiya , #Sarraj , #Guterres
//cdn.trt.net.tr/images/xlarge/rectangle/e1c5/92a4/c0b7/5efd7c8097d52.jpg?time=1597491052
/hausa/siyasa/2020/07/02/guterres-ya-tattauna-da-sarraj-ta-wayar-tarho-1447260